යල කන්නයේ වී වගා කිරීම සඳහා බිත්තර වී සපයා ගැනීමට නොහැකිවීමෙන් පොළොන්නරුව ගිරිතලේ ගොවිජනපද ව්‍යාපාරයේ ගොවීන් දැඩිදුෂ්කරතාවයට පත්ව සිටිනවා.පොළොන්නරුව - ගිරිතලේ ගොවිජනපද ව්‍යාපාරයේ ගෝවීන් 300කට ආසන්න ප්‍රමාණයක්මෙවර යල කන්නයේ අක්කර 7500ක පමණ වී වගා කිරීමට සූදානමින් පසුවනවා.එහෙත් වගා බිම් සඳහා යල කන්නය යටතේ ජලය නියමිත කාලයට පෙර නිකුත් කිරීම හේතුවෙන් තමන්ට අවශ්‍ය බිත්තර වී සපයා ගැනීමට නොහැකි වී ඇති බවයි ගොවීන් පෙන්වා දෙන්නේ.බිත්තර වීවල පැලවීමේ ප්‍රතිශතය 85%ට වැඩි විය යුතු වුවද පසුගිය මහ කන්නයේ අස්වනුවලින් සපයා ගන්නා ලද බිත්තර වී වල පැලවීමේ ප්‍රතිශතය 65% - 70% දක්වා අඩු වී ඇති බව කෘෂිකර්ම දෙපාර්තමේන්තුව පවසා තිබෙනවා.ගොවීන් පවසන්නේ මෙවැනි තත්ත්වයක් තුළ යල කන්නයේ වගාවන් සඳහා බිත්තර වී ප්‍රමාණවත් නොවන බවයි.ගිරිතලේ ගොවිජනපද ව්‍යාපාරයට අයත් ගොවි සංවිධාන නිලධාරීන් බිම් මට්ටමේ ගොවින්ගෙන් නොඅසා ඒකමතිකව ගන්නා ලද තීරණ හමුවේ මෙවර යල කන්නයේ වී වගා කටයුතු නිසි ආකාරව සිදුකරගැනීමට නොහැකි වන බවට ගොවීන් චෝදනා කරනවා.මෙම ගොවීන් පෙන්ව දෙන්නේ ඉදිරි කන්නවලදී ජලය නිකුත් කිරීමේදී ගොවීන්ගේද අදහස් ලබාගෙන තීන්දු තීරණ ගන්නේ නම් තමන් මෙවැනි අවදානමකට ලක්නොවන බවයි.